**Víz-kedvelő felület?**

1. Egy tenyérnyi géppapír lapocskát gondolatban elfelezünk, s az egyik térfelére étolajfoltot kenünk. [A papírlap nyomtatásra-fénymásolásra való, közönséges papír legyen!]

2. Az olajfoltra és a másik térfélre is teszünk egy-egy kis csepp vizet, s figyeljük, mi történik.

3. Öntapadó címke egy bélyegnyi darabjáról lehúzzuk a védőfóliát, s azt a szabaddá váló oldalával fölfelé az asztalra tesszük. Erre is teszünk egy kis csepp vizet.

4. Összehasonlítjuk a három csepp – olajon, tiszta papíron, védőfólián – történéseit, a csepp alakját, s annak változásait. Melyik terült el jobban?

(Fontos, hogy a víz rácseppentése után lehetőleg ne mozgassuk azt, amire cseppentettük!)